विल्सन ग्रेटबेच पशुओं के व्यवहार पर कार्य कर रहे थे। इसके लिए वे रक्तचाप, हृदय की पम्प करने की दर तथा मस्तिष्क तरंगों पर अपने वैज्ञानिक प्रयोग करने में जुटे थे। इस बीच वे दो सर्जनों से मिले जिनसे उन्होंने उन मरीजों पर चर्चा की जिनकी हृदय की धड़कन अनियमित रहती है और इसका असर उनके जीवन पर बड़े गंभीर तरीके से पड़ता है। कई बार तो उनकी मौत तक हो जाती है। यह बात उनके दिमाग में बैठी रही। कुछ दिनों बाद वे इलेक्ट्रिकल इंजीनियरिंग के प्रोफेसर हो गये। यहाँ वे हृदय की तीव्र चलने वाली धड़कनों को रिकार्ड करने के लिए आवश्यक दोलित्र के लिए एक परिपथ डिजाइन कर रहे थे। इसके लिए जिस प्रतिरोध को प्रयुक्त करना था, भूल से उसके बदले में कोई दूसरे मान का लग गया। परिपथ ने काम करना आरंभ तो किया लेकिन उन्होंने देखा कि वह परिपथ १ण्८ मिलीसेकंड की पल्सेस दे रहा है। फिर एक-एक सेकंड रुकते हुए उसी पैटर्न का दोहराने लगा। ग्रटबेच ने पैटर्न को पहचान लिया। यह वही जो उन्होंने अपने सर्जन मित्रों के साथ चर्चा के दौैैरान देखा था। इसके बाद उन्होंने छोटा तथा आसानी से प्रयोग में लाये जा सकने वाले ‘पेसमेकर’ का निर्माण किया।